open-index/open-wikipedia-markdown huggingface dataset:
אליפות אירופה בכדורגל עד גיל 21 - 2006

**[[אליפות אירופה בכדורגל עד גיל 21]] 2006** היא המהדורה ה-15 של אליפות אירופה לנבחרות צעירות שמארגנת אופ"א. הטורניר נערך בפורטוגל בין ה-23 במאי ל-4 ביוני 2006.

בפעם האחרונה בהיסטוריה עד כה, שוחק הטורניר בשנה זוגית. הטורניר הבא שוחק שנה בלבד אחר כך.

נבחרת הולנד זכתה בטורניר לראשונה בתולדותיה, לאחר שגברה במשחק הגמר בתוצאה 0–3 על אוקראינה. קלאס יאן הונטלאר כבש צמד במשחק הגמר וארבעה שערים בכל הטורניר, וזכה בתוארי מלך השערים והשחקן המצטיין.

## מוקדמות
שלב המוקדמות התקיים בין החודשים אוגוסט 2004 לנובמבר 2005. הנבחרות הצעירות חולקו לבתים שחפפו, במידת האפשר, לבתים האירופיים של מוקדמות מונדיאל 2006. ההבדלים היחידים בין הבתים היו חסרונן של נבחרות , ,  ו מטורניר המוקדמות של אליפות אירופה עד גיל 21, והכללתה של , שלא הייתה צריכה להשתתף בטורניר מוקדמות המונדיאל מאחר שהיא אירחה את מונדיאל 2006.

לאחר שלב הבתים, הוגרלו ראשי הבתים למשחקי פלייאוף בשיטת בית חוץ מול סגניות הבתים, ושמונה הנבחרות שניצחו בסיכום שני המפגשים העפילו לטורניר הגמר. פורטוגל הדיחה בשלב זה את שווייץ, נבחרה ב-15 בדצמבר 2005 להיות הנבחרת המארחת של טורניר הגמר.

נבחרת ישראל סיימה את שלב הבתים במקום השלישי של בית 4. היא סיימה את השלב עם 15 נקודות, מאזן זהה לזה של שווייץ שסיימה במקום השני. שווייץ זכתה במקום בפלייאוף בזכות חוק שערי חוץ.

## שלב הבתים
### בית א'

----

----

----

----

----

### בית ב'

----

----

----

----

----

## שלבי הנוק-אאוט

### חצי הגמר

----

### גמר

## פרסים
### שחקן הזהב
בתואר **שחקן הזהב**, הניתן לשחקן המצטיין בטורניר, זכה **[[קלאס יאן הונטלאר]]**, שחקנה של הנבחרת הזוכה, נבחרת הולנד ומלך שערי הטורניר.

### מלך השערים
**4 שערים**
*  קלאס יאן הונטלאר

**3 שערים**
*  תומאס קאלנברג
*  ניקי הופס

**2 שערים**
*  בריאן ברגוניו
*  רוסלן פומין
*  ארטיום מילבסקי

## קישורים חיצוניים
* דף הטורניר באתר הרשמי של אופ"א

2006
קטגוריה:תחרויות כדורגל ב-2006
קטגוריה:תחרויות כדורגל בפורטוגל
קטגוריה:2006 באירופה
ביט (אמנות הבמה)

**ביט** (באנגלית: **Bit**) הוא שחקן המגלם תפקיד שיש בו אינטראקציה ישירה עם אחד או יותר מהשחקנים הראשיים, ולא יותר מחמש שורות של דיאלוג (לעיתים קרובות הם מכונים "five or less" בארצות הברית; בטלוויזיה הבריטית, ביטים מכונים "under sixes"). שחקן שמופיע בקביעות בתפקידי ביט, בין אם כתחביב או לצורך פרנסה, נקרא "שחקן ביט" (bit player), מונח המשמש גם על מנת לתאר שחקן בתחילת דרכו, שעדיין לא לוהק לתפקידים משניים או ראשיים משמעותיים.

בניגוד לניצבים, שלהם בדרך כלל אין כל אינטראקציה עם השחקנים הראשיים, ביטים לעיתים מופיעים ברשימת הקרדיטים. יוצאים מן הכלל לנוהג זה הם הופעות קמאו, שבהן שחקנים ידועים או ידוענים אחרים מופיעים בתפקיד של ביט; מקובל כי הופעות כאלו אינן מציונות. 

## דוגמאות מפורסמות

דוגמה לחריגה היא סרט הקולנוע משנת 1951 של חברת MGM, המבוסס על המחזמר "ספינת השעשועים", שבו התפקיד של הטבחית קוויני (פרנסס א. ויליאמס) הופחת מתפקיד משנה משמעותי בגרסה הבימתית, תפקיד קצר של ביט בגרסה הקולנועית. ויליאמס, שהופעתה לא הייתה אמורה להיות הופעת קמאו, לא מופיעה כלל ברשימת הקרדיטים. מצד שני, גם תפקידו של ויליאם וורפילד, שגילם את ג'ו, בעלה של קוויני, התקצר באופן דרסטי בסרט לעומת התפקיד הבימתי המקורי, אך שמו כן הופיע בקרדיטים, שכן הוא ביצע את אחד מהשירים שבסרט.

לעיתים קרובות, לביטים יש תפקידים משמעותיים במהלך העלילתי של הסיפור, לעיתים אף תפקיד מכריע, כמו בתפקידו של ג'ק אלברטסון כעובד דואר בסרט באורך מלא משנת 1947 בשם "נס ברחוב 34". 

קטגוריה:משחק
קטגוריה:מקצועות הבידור
אנדרה רוברסון

**אנדרה לי רוברסון** (באנגלית: **André Lee Roberson**; נולד ב-4 בדצמבר 1991) הוא כדורסלן אמריקאי, המשחק בעמדות הקלע והסמול פורוורד. שיחק 3 עונות באוניברסיטת קולורדו, ונבחר במקום ה-26 של דראפט ה-NBA 2013.

הוא נחשב לשחקן הגנה מצטיין, ואף נבחר לחמישיית ההגנה השנייה בשנת 2017.

## קריירה במכללות
בין השנים 2010 – 2013 שיחק רוברסון באוניברסיטת קולורדו. בעונת 2011/12 סיים במקום השלישי בממוצעי הריבאונדים למשחק ובעונת 2012/13 סיים במקום השני. בשתי העונות הוביל את הקבוצה לטורניר אליפות המכללות בכדורסל.
בעונתו השלישית בקבוצה השיג ממוצעים של 10.9 נקודות ו-11.2 ריבאונדים למשחק. בסיום העונה הודיע על כוונתו להתמודד בדראפט ה-NBA.

## קריירה ב-NBA
### 2013–2020: אוקלהומה סיטי ת'אנדר
רוברסון נבחר במקום ה-26 דראפט של 2013 על ידי מינסוטה טימברוולבס, אך הועבר מיידית בעסקה משולשת לגולדן סטייט ווריירס ומשם לאוקלהומה סיטי ת'אנדר. ב-12 ביולי חתם על החוזה ובאותו יום סייע לאוקלהומה לזכות באליפות ליגת הקיץ של אורלנדו, לאחר ניצחון 85 - 77 על יוסטון רוקטס. במהלך עונת הרוקי שותף ב-40 משחקים במדי הת'אנדר ועוד 8 משחקים במדי טולסה 66, קבוצת הבת של אוקלהומה המשחקת בליגת הפיתוח.

ב-22 באוקטובר 2014 ניצלה אוקלהומה את הזכות שהייתה לה והאריכה את חוזהו של רוברסון ל-3 עונות. בעונת 2014/15 הפך רוברסון לשחקן חמישייה קבוע ופתח ב-65 מתוך 67 המשחקים בהם שותף. ב-23 באוקטובר 2015 האריכה אוקלהומה את החוזה עם השחקן עד סוף עונת 2016/17.

ביולי 2017 חתם על הארכת חוזה באוקלהומה סיטי ל-3 עונות נוספות, עבור כ-30 מיליון דולר. בינואר 2018 נפצע בברכו השמאלית, ונאלץ לעבור ניתוח אשר השבית אותו ממשחק למשך מעל לשנתיים. ב-1 באוגוסט 2020 חזר רוברסון מפציעתו, כאשר שותף במשחק קבוצתו מול יוטה ג'אז, ועד לסיום עונת  שותף בשישה משחקים נוספים.

### 2021: ברוקלין נטס
ב-16 בפברואר 2021 חתם על חוזה בקבוצת ברוקלין נטס, שם חבר לקווין דוראנט עימו שיחק במשך 4 עונות. הוא שותף בשני משחקים בטרם נופה מסגל הקבוצה. שלושה ימים לאחר מכן הוחתם על חוזה ל-10 ימים ושותף בשלושה משחקים נוספים.

## סטטיסטיקות קריירה ב-NBA
### בעונה הסדירה

### בפלייאוף

## קישורים חיצוניים

* פרופיל שחקן באתר NBA.com

## הערות שוליים

קטגוריה:אמריקאים ילידי ניו מקסיקו
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קולורדו
קטגוריה:כדורסלני אוקלהומה סיטי ת'אנדר
קטגוריה:כדורסלני ברוקלין נטס
קטגוריה:בחירות דראפט של מינסוטה טימברוולבס
קטגוריה:כדורסלני טלסה 66'
קטגוריה:ניו מקסיקו: כדורסלנים
קטגוריה:אמריקאים שנולדו ב-1991
Auld Lang Syne

ממוזער|Auld Lang Syne
"**Auld Lang Syne**" הוא ביטוי בסקוטית שפירושו, "זמנים עברו" או "לפני זמן רב". זה שמו של שיר סקוטי של המשורר הסקוטי רוברט ברנס משנת 1788. השיר מדבר על ידידות שעומדת במבחן הזמן.

ברנס ליקט את המילים מפואמות מוקדמות יותר ובעיקר מהבלדה Old Long Syne שנכתבה על ידי ג'יימס ווטסון ב-1711. בשיר שלו יש מילים סקוטיות רבות בתוך הטקסט האנגלי. כיום מקובלת הגרסה האנגלית שבה נשאר רק הביטוי הסקוטי "Auld Lang Syne". המנגינה היא סקוטית עממית.

בעיקר בארצות דוברות אנגלית נוהגים לשיר אותו בהזדמנוית שונות בעיקר בטקסי פרידה. בתחילת שנה אזרחית חדשה, עשר שניות לפני חצות מתחילים בספירה לאחור ובדיוק ב-24.00 שרים את **Auld Lang Syne**. סצנות כאלה מופיעות במחזות ובסרטים רבים. אחת הסצנות הידועות היא בסרט גשר ווטרלו שם מופיע השיר בשמו הידוע הנוסף, **ולס הפרידה** (Farewell Waltz), שלצליליו רוקדים רוברט טיילור וויוויאן לי כשנגני התזמורת מכבים בהדרגה את הנרות.

שרים זאת גם בסיום שנת לימודים ובלוויות. בסקוטלנד הוא הפך לשיר המסורתי של Hogmanay, חגיגת ראש השנה האזרחית של סקוטלנד.

שמשון בר-נוי שר זאת בשם "ולס הנרות" במילים עבריות של יחיאל מוהר שאין להן קשר לשיר באנגלית.

להלן הגרסה האנגלית:

## קישורים חיצוניים

* 
* ולס הנרות בביצוע שמשון בר-נוי, באתר זמרשת
* Auld Lang Syne באתר יוטיוב
* 

קטגוריה:שירי המאה ה-18
קטגוריה:שירים באנגלית
קטגוריה:שירים המבוססים על פואמות
קטגוריה:שירי השנה החדשה
קטגוריה:שירים על חברות
קטגוריה:ספרות סקוטית
נבחרת אוקראינה בכדורגל עד גיל 21

**נבחרת אוקראינה בכדורגל עד גיל 21** היא נבחרת הכדורגל הצעירה של אוקראינה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל האוקראינית, ומורכבת מכדורגלנים המחזיקים באזרחות אוקראינית ושגילם מתחת ל-21. 

הנבחרת משתתפת במשחקי המוקדמות לאליפות אירופה בכדורגל עד גיל 21, הנערכת מדי שנתיים, ולמשחקים האולימפיים המתקיים כל ארבע שנים.

הנבחרת שיחקה לראשונה ב-28 באוקטובר 1992, מול בלארוס. התחרות הרשמית הראשונה בה נטלה הנבחרת חלק הייתה מוקדמות אליפות אירופה 1996. הישג השיא של אוקראינה היה העפלתה לגמר אליפות אירופה 2006, שם נוצחה 3-0 על ידי הולנד.

## אליפות אירופה עד גיל 21

## גביע אלופות חבר המדינות
החל משנת 2012, משתתפת אוקראינה בטורניר גביע אלופות חבר המדינות, בו משתתפות הנבחרות הצעירות של חבר המדינות ושל נבחרות אורחות אחרות.

הישגי הנבחרת בטורניר:
* 2012: חצי הגמר
* 2013: מקום שני
* 2014: **מקום ראשון**

## קישורים חיצוניים

קטגוריה:אוקראינה: כדורגל
אוקראינה
קטגוריה:נבחרות אוקראינה
הסופר קאפ האוקראיני

**הסופר קאפ האוקראיני** (באוקראינית: **Суперкубок України**) הוא מפעל כדורגל אוקראיני המוכרע במשחק אחד, ומפגיש בין אלופת אוקראינה לבין מחזיקת הגביע האוקראיני. אם האלופה היא גם מחזיקת הגביע, היא תפגוש במשחק את הקבוצה שהפסידה בגמר הגביע. המפעל נוסד בשנת 2004, ומאז הוא נערך בכל שנה, כשבאופן מסורתי הוא פותח את עונת הכדורגל במדינה.

שיאניות הזכיות בתואר הן דינמו קייב ושחטאר דונצק עם תשע זכיות. שחטאר דונצק מחזיקת הגביע הנוכחי (2021), לאחר שגברה במשחק על דינמו קייב בתוצאה 0-3.

## היסטוריה
טורניר הסופר קאפ האוקראיני הראשון נערך בשנת 2004, ובו גברה דינמו קייב על שחטאר דונצק בדו-קרב בעיטות עונשין. את התואר הראשון העניק לקבוצה המנצחת ראש ממשלת אוקראינה, ויקטור ינוקוביץ'.

בשנותיו הראשונות אירח אצטדיון צ'רנומורץ באודסה את הטורניר, אך בעקבות ההכנות ליורו 2012 נדד המפעל למגרשים שונים החל משנת 2008. המפעל זכה לשם **ה-[[Inter]] סופר קאפ של אוקראינה**, על שם ערוץ הטלוויזיה שהעניק לו חסות, בין השנים 2008 ל-2014.

רק בשנת 2009 הצליחה לראשונה קבוצה שאינה דינמו קייב או שחטאר דונצק להשתתף במפעל. הייתה זו מחזיקת הגביע וורסקלה פולטבה, שהפסידה במשחק לדינמו קייב.

## היסטוריית המשחקים
* המנצחת במשחק מופיעה ב**כתב מודגש**.

1 הגיעה כסגנית מחזיקת הגביע או סגנית האלופה, לאחר שיריבתה זכתה בדאבל.

## זכיות לפי קבוצה

## קישורים חיצוניים

* 
* האתר הרשמי של הטורניר 

אוקראינה
קטגוריה:תחרויות כדורגל באוקראינה
ארמון רומין

**ארמון רומין** (בצרפתית: **Palais de Rumine**) הוא מבנה בעיר לוזאן שבקנטון וו, בשווייץ. המבנה גובל בכיכר ריפון - כיכר גדולה בקרבת מרכז העיר. הוא נמצא בקרבה יחסית אל המוזיאון לעיצוב ואמנות שימושית בני זמננו. 

המבנה נבנה בסוף המאה ה-19, בסגנון אדריכלות הרנסאנס מכספי תרומות, שתרם האציל הרוסי גבריאל דה רומין. האדריכל היה גספר אנדרה. 

בתקופות שונות המבנה אוכלס במוסדות שונים, לרבות אגף של מכללה ואגף של אוניברסיטת לוזאן (UNIL). נכון לשנות האלפיים, המבנה מכיל את המוסדות הבאים: 
* אגף של הספרייה העירונית והקנטונלית של לוזאן
* המוזיאון הקנטונלי לאמנות יפה
* המוזיאון הקנטונלי לארכאולוגיה והיסטוריה
* המוזיאון הקנטונלי לכסף (אמצעי תשלום)
* המוזיאון הקנטונלי לזואולוגיה
* המוזיאון הקנטונלי לגאולוגיה

## ראו גם
* טירת מורז'

## קישורים חיצוניים

קטגוריה:לוזאן: מוזיאונים
קטגוריה:שווייץ: מוזיאונים לאמנות
קטגוריה:מוזיאונים לארכאולוגיה
קטגוריה:מוזיאונים להיסטוריה
קטגוריה:מוזיאונים להיסטוריה של הטבע
יוסף ענבר

**יוסף "יושו" ענבר** (**בורשטיין**; 17 במאי 1913, י' באייר תרע"ג – 19 בדצמבר 1989, כ"א בכסלו תש"ן) היה יו"ר הוועד האולימפי בישראל, יו"ר ההתאחדות לכדורגל בישראל (1961–1963), מזכ"ל "הפועל" (1962–1976), יו"ר חברת ספורטוטו, גזבר איגוד הכדורסל בישראל (1980–1982), יו"ר איגוד הכדורסל (1982–1986), גזבר הוועד האולימפי בישראל (1980–1989) ויו"ר המועצה להסדר ההימורים בספורט (בשנים 1972-1969).

הישגו הבולט הוא ביטול הסכם ה"פיפטי פיפטי" בכל מוסדות הספורט, שהיה הסדר של פשרה שהיה נהוג בין "מכבי" ל"הפועל".

## ביוגרפיה
ענבר נולד וגדל באוסטריה בשם **יוסף בורשטיין** למשפחה דתית בת שבעה ילדים, בנם של רבקה ושמואל בורשטיין. בהיותו בן שנה עברה משפחתו לגראץ. הוא התחיל לשחק כדורגל בגיל עשר בקבוצת "הכח גראץ" ובשנים 1929–1932 שיחק בתפקיד שוער הקבוצה. הוא שימש בתפקיד ראש קן השומר הצעיר בגראץ ובוגר האקדמיה למסחר בשנים 1930–1932. בשנת 1932 הוא עלה לארץ ישראל והצטרף לקיבוץ ג' שתוך שנה עלה לקרקע בגבעת חיים. בשנים 1932–1934 שיחק כשוער כדורגל בהפועל חיפה ונבחרת "הפועל" והשתתף למסע לאירופה.

ענבר ייסד וניהל בשנים 1937–1952 את "קואופרטיב עמק חפר", המשותף לכל קיבוצי עמק חפר. בשנת 1940 הוא נבחר למזכירות מרכז הפועל וכיהן בה 50 שנה עד לפטירתו. הוא נישא לשרה ובשנת 1943 נולד בנם הבכור, עמרי. יומיים לפני השבת השחורה נולד בנו , שאותו הוא ראה לראשונה כעבור חמישה שבועות, רק לאחר ששוחרר מהמעצר בלטרון.

בשנים 1952–1955 שימש בתפקיד מזכיר קיבוץ בגבעת חיים (איחוד). בשנים 1956–1962 הוא ניהל את משרד "תחבורה", שהיה תאגיד הגג של הקואופרטיבים להובלת משאות בישראל.
בשנת 1961 נבחר לתפקיד יו"ר ההתאחדות לכדורגל בישראל וכיהן עד שנת 1963. בשנים 1962–1976 שימש בתפקיד מזכ"ל "הפועל", יו"ר הוועד האולימפי בישראל ויו"ר "ספורטוטו".

ענבר היה יו"ר ראש המשלחות הישראליות למשחקי אסיה בשנים 1966, 1970 ו-1974. לאחר הרחקתה של ישראל מהוועד האולימפי של אסיה, הצליח ענבר לצרף את ישראל להתאחדויות הספורט של אירופה וכך נתקבלה ישראל לפיפ"א, פיב"א ולכל יתר התאחדויות הספורט באירופה.

ענבר עמד בראשן של ארבע משלחות ישראליות למשחקים האולימפיים (טוקיו 1964, מקסיקו סיטי 1968, מינכן 1972 ומונטריאול 1976).

בשנים 1980–1989 שימש כגזבר הוועד האולימפי בישראל, גזבר איגוד הכדורסל בישראל (1980–1982) ויו"ר איגוד הכדורסל (1982–1986).

## משפחה
לענבר שלושה בנים, עמרי, , שנפל במלחמת יום הכיפורים וגדי ענבר, מחזאי, במאי ורעיונאי. נקבר בבית הקברות בקיבוצו.

## קישורים חיצוניים

* יוסף ענבר, באתר גבעת חיים איחוד
* 
* יוסף ענבר איננו, בעיתון מעריב, 21 בדצמבר 1989

## הערות שוליים

קטגוריה:כדורגלנים ארץ-ישראלים
קטגוריה:כדורגלני הפועל חיפה
קטגוריה:שוערי כדורגל ישראלים
קטגוריה:יושבי ראש הוועד האולימפי בישראל
קטגוריה:יושבי ראש ההתאחדות לכדורגל בישראל
קטגוריה:עסקני ספורט ביישוב
קטגוריה:גבעת חיים איחוד: אישים
קטגוריה:אישים הקבורים בגבעת חיים איחוד
קטגוריה:ישראלים ילידי האימפריה האוסטרו-הונגרית
קטגוריה:אבות שכולים: חללי צה"ל
קטגוריה:עצורי השבת השחורה
קטגוריה:ישראלים שנולדו ב-1913
קטגוריה:ישראלים שנפטרו ב-1989
אביגדור משאלי

**אביגדור משאלי** (17 בדצמבר 1931 – 12 בינואר 2009) היה שופט בית המשפט המחוזי בתל אביב (1996–2002) ובנצרת (1984–1996).
## ביוגרפיה
אביגדור משאלי נולד בדצמבר 1931 בתל אביב לשלמה ולבלה משאלי. הוא למד בבית הספר היסודי "בילו" בתל אביב, ובמדרשיית "נועם" בפרדס חנה. שירת שירות סדיר בצה"ל ועם תום שירותו הצבאי למד משפטים בבית הספר הגבוה למשפט וכלכלה בתל אביב (לימים אוניברסיטת תל אביב). לאחר תקופת התמחות במשרד עורכי הדין א. רוזנבלום הוסמך כעורך דין. הוא עבד כשש שנים במשרד עורכי הדין ש. הורוביץ ושות' בתל אביב ואחר כך כעורך דין עצמאי, זאת עד למינויו כשופט בית משפט מחוזי בשנת 1984.

מאז שחרורו משרות בצה"ל משאלי שרת במילואים בפרקליטות הצבאית בתפקידי סניגור, תובע, עוזר יועץ משפטי ואב בית דין צבאי ברצועת עזה ובצפון סיני ואחר כך כשופט ביחידת בתי הדין בפיקוד צפון, עד לשחרורו בדרגת סגן-אלוף. במהלך מלחמת לבנון הראשונה, שרת במילואים בכלא אנצאר בלבנון כיו"ר ועדה למיון והחלטה בגורל שבויים (על פי אמנת ז'נבה).

משאלי היה נשוי ואב לשלושה ילדים.

### תקופת כהונתו כעו"ד
בתקופת עבודתו כעו"ד מילא שורה של תפקידים ציבוריים בהתנדבות, בין היתר: חבר מועצת עיריית גבעתיים והנהלתה (13 שנים), חבר ועדת בנין ערים ויו"ר ועדות עירוניות, חבר המועצה הדתית בגבעתיים, נשיא לשכת בני ברית בגבעתיים, חבר ועדות שונות של לשכת עורכי הדין בישראל ועוד.

בשנת 1983 - טרם מינויו כשופט - כיהן כחבר בוועדת החקירה הממלכתית לחקירת אירועי כפר שלם.

### תקופת כהונתו כשופט
בין השנים 1984–2002 כיהן כשופט מחוזי, תחילה בבית המשפט המחוזי במחוז הצפון ומאז 1996 כשופט בית המשפט המחוזי בתל אביב-יפו. הוא שימש דן יחיד, ראש הרכב ערעורים אזרחיים ופליליים, ראש הרכב פשעים חמורים ובהרכב ערעורי בית המשפט למשפחה. אף במהלך עבודתו כשופט מילא שורה של תפקידים ציבוריים בהתנדבות: חבר הנהלת תנועת ארץ ישראל הטובה, חבר נציגות השופטים בישראל, חבר דירקטוריון קרן השתלמות לשופטים.

בד בבד עם עבודתו השיפוטית כיהן בשנים 1990–1992 כמרצה למשפטים באוניברסיטת חיפה ומשך כ-6 שנים שימש כמרצה לדיני עונשין בקורס קציני משטרה בשפרעם. כמו כן הרצה בפני פורומים שונים, כגון פקידי סעד במחוז הצפון, קורסים שונים של המשטרה, המועצה הלאומית לקידום ערכי שלטון החוק והדמוקרטיה ועוד. משאלי כיהן כ-5 שנים כיו"ר ועדה בבחינות התמחות של לשכת עוה"ד. משך שנות כהונתו כשופט מחוזי דן ופסק במשפטים רבים שחלקם זכה להד תקשורתי נרחב, ביניהם משפטים של חברי כנופיית מע"צ.

### לאחר פרישתו מכס השיפוט

כיהן כיו"ר ועדת החקירה מטעם משרד הפנים לעניין גבולות הכנרת וטבריה.

כיהן כיו"ר ועדה מייעצת מטעם משרד התמ"ת לעניין עו"ז בתעשייה ובשירותים ובתפקידים נוספים.

כיהן בהתנדבות כיו"ר הוועד הפועל של המועצה הלאומית למניעת תאונות.

כיהן כנשיא בית הדין העליון של הליכוד.

## ראו גם
* כנופיית מע"צ

## קישורים חיצוניים

* השופט משאלי, לרגל צאתו לגמלאות: מבחר הצעירים אינם פונים לשפיטה, באתר inn
* 
* יצחק דנון המדינה תשלם פיצויים של 3.1 מיליון שקל לארבעת נאשמי כנופיית מע"ץ, באתר globes
* 
* 
* 

קטגוריה:הליכוד
קטגוריה:אנשי היישוב ילידי הארץ
קטגוריה:בוגרי מדרשית נעם
קטגוריה:בוגרי בית הספר ביל"ו (תל אביב)
קטגוריה:בוגרי בית הספר הגבוה למשפט ולכלכלה
קטגוריה:שופטי בית המשפט המחוזי בתל אביב
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1931
קטגוריה:ישראלים שנפטרו ב-2009
נבחרת צ'כיה בכדורגל עד גיל 21

**נבחרת צ'כיה בכדורגל עד גיל 21** היא נבחרת הכדורגל הצעירה של צ'כיה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל הצ'כית, ומורכבת מכדורגלנים המחזיקים באזרחות צ'כית ושגילם מתחת ל-21. 

הנבחרת משתתפת במשחקי המוקדמות לאליפות אירופה בכדורגל עד גיל 21, הנערכת מדי שנתיים, ולמשחקים האולימפיים המתקיים כל ארבע שנים.

על אף שפירוק צ'כוסלובקיה אירעה ב-1993, הנבחרת הצעירה של צ'כוסלובקיה הוסיפה להתקיים עד לסיום טורניר אליפות אירופה 1994. לאחר מכן, פוצלה לנבחרות צ'כיה וסלובקיה. התחרות הרשמית הראשונה בה נטלה הנבחרת חלק הייתה מוקדמות אליפות אירופה 1996. 

נבחרת צ'כיה העפילה לראשונה לגמר בטורניר אליפות אירופה 2000, שם נוצחה על ידי איטליה. באליפות אירופה 2002 השלימה צ'כיה העפלה שנייה ברציפות לגמר, ואף הצליחה לזכות לראשונה בתולדותיה בתואר לאחר שגברה בדו-קרב בעיטות עונשין על צרפת, לאחר שוויון 0-0 בהארכה.

## אליפות אירופה עד גיל 21

## קישורים חיצוניים

קטגוריה:צ'כיה: כדורגל
צ'כיה
וריד הזרוע והראש

ממוזער|כלי הדם הגדולים בחזה
**וְרִיד הַזְּרוֹעַ וְהָרֹאשׁ** (TA: vena brachiocephalica), הקרוי לעיתים גם **הַוְּרִיד הָאַלְמוֹנִי** (vena innominata), הוא וריד גדול בבינה המנקז את הראש והיד.

ראשיתו של הווריד היא בהתמזגותם של וריד הצוואר הפנימי והווריד התת-בריחי בגובה מפרק החזה והבריח. וריד הזרוע והראש השמאלי, הארוך יותר ממקבילו הימני, מתמזג עם הווריד הימני, מאחורי החיבור בין סחוס הצלע הראשונה לידית עצם החזה, ליצירת הווריד הנבוב העליון.

הווריד הימני, שאורכו 2.5 ס"מ, יוצא ממפרק החזה והבריח בזווית כמעט אנכית. מיקומו קדמית ומימין לגזע הזרוע והראש. לימינו עצב הסרעפת והאדר. לעומתו, הווריד השמאלי, שאורכו 6 ס"מ, יורד באלכסון מטה וימינה, מאחורי החצי העליון של ידית עצם החזה, עד למפגשו עם הווריד הימני. הווריד השמאלי מופרד מידית עצם החזה על ידי שריר עצם החזה ועצם הלשון, שריר עצם החזה והתריס ושאריות התימוס. מאחוריו שלושת העורקים הגדולים היוצאים מקשת אבי העורקים, יחד עם העצב התועה ועצב הסרעפת. לעיתים הווריד השמאלי ממוקם גבוה יותר, קדמית לקנה הנשימה.

מלבד וריד הצוואר הפנימי והווריד התת-בריחי, מתנקזים אל וריד הזרוע והראש וריד החוליות, המתנקז אליו מיד בראשיתו, וריד החזה הפנימי, המתנקז אליו מלמטה, ווריד התריס התחתון, המתנקז אליו מלמעלה. בנוסף, הווריד הבין-צלעי העליון השמאלי מתנקז אל וריד הזרוע והראש השמאלי.

וריד הזרוע והראש השמאלי נוצר מהשקה בין הוורידים העיקריים (הקרדינליים) הקדמיים הימני והשמאלי, כאשר מתנוון החלק הזנבי של הווריד השמאלי מביניהם.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ורידים
טום שטארקה

**טום פטר שטארקה** (בגרמנית: **Tom Peter Starke**; נולד ב-18 במרץ 1981 בפרייטאל שבגרמניה המזרחית) הוא כדורגלן עבר גרמני ששיחק בעמדת השוער.

## קריירת מועדונים
שטארקה שיחק במועדוני הנוער של שטאל פרייטאל ודינמו דרזדן. לאחר מכן, השתייך שטארקה לבאייר לברקוזן בין השנים 1999-2006, אך שיחק בעיקר בקבוצת המילואים, והושאל להמבורג לתקופות קצרות. בשנת 2006 עבר לפאדרבורן 07 ותפס בה מקום של קבע בהרכב, ובהמשך גם בדיסבורג ובהופנהיים, בהן היה שחקן הרכב קבוע. בשנת 2012 עבר לבאיירן מינכן ומתפקד בעיקר כשוער מחליף, וממעט לשחק. הופעתו הראשונה במדי באיירן מינכן בבונדסליגה התרחשה במרץ 2013, נגד הופנהיים, קבוצתו לשעבר. בהופעה אחרת שלו, הדף שטארקה פנדל של טימי סימונס עם ראשו במשחק מול נירנברג. בשלהי עונת 2016/17 קיבל שטארקה את המקום בהרכב באיירן מינכן, לאחר פציעותיהם של שני השוערים הבכירים מנואל נוייר וסוון אולרייך. במשחק הליגה של באיירן מינכן מול דרמשטאדט 98 הציג שטארקה יכולת טובה כששמר על שער נקי והדף פנדל מרגליו של חמיט אלטינטופ. לאחר מכן ערך שתי הופעות נוספות, כאשר האחרונה בהן הייתה בניצחון 4-1 על פרייבורג במחזור האחרון של העונה. שטארקה פרש מכדורגל בתום עונה זו, על אף שהוצע לו על ידי באיירן מינכן להאריך את החוזה בשנה נוספת. לשטארקה 13 תארים במדי באיירן מינכן, על אף שעמד בשער הקבוצה עשר פעמים בלבד בכל המפעלים בחמש עונותיו בקבוצה.

בספטמבר 2017, מספר חודשים לאחר פרישתו של שטארקה, נפצע השוער הראשי של באיירן מינכן מנואל נוייר, והושבת לתקופה של מספר חודשים. עקב מצוקת השוערים שנוצרה בגין פציעתו של נוייר, שטארקה נענה להצעה של באיירן מינכן לחזור מפרישתו ולהצטרף לקבוצה כשוער שני בהייררכיה לאחר סוון אולרייך. שטארקה עמד בשער בעונה זו פעמיים, וזכה עם הקבוצה באליפות.

## נבחרת לאומית
שטארקה השתייך לסגל של נבחרת גרמניה עד גיל 21 וצבר 12 הופעות, אך מעולם לא השתייך לסגל הנבחרת הבוגרת.

## תארים
;באיירן מינכן:
* אליפות גרמניה (6): 2012/13, 2013/14, 2014/15, 2015/16, 2016/17, 2017/18
* הגביע הגרמני (3): 2012/13, 2013/14, 2015/16
* ליגת האלופות: 2013
* הסופר קאפ האירופי: 2013
* אליפות העולם לקבוצות כדורגל 2013
* הסופר קאפ הגרמני (2): 2012, 2016

## קישורים חיצוניים

* סטטיסטיקת קריירה באתר kicker.de 

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני באייר לברקוזן
קטגוריה:כדורגלני המבורג
קטגוריה:כדורגלני פאדרבורן 07
קטגוריה:כדורגלני דיסבורג
קטגוריה:כדורגלני הופנהיים
קטגוריה:כדורגלני באיירן מינכן
קטגוריה:צ'כים שנולדו ב-1981
ערך חדשותי

**ערך חדשותי ** (News values) הוא מונח מחקרי במדעי המדינה ותקשורת, המשמש לחקר גופי תקשורת ובחינת סוג ואופי הדיווח אודות אירועים המוגדים כ-'ידיעה חדשותית'.

## ראשיתו של המחקר
המחקר הבוחן את ערך החדשות, מבחין בין כמה קטגוריות משמעותיות, אשר כל אחת מהן היא שדה מחקרי מקיף ושלם. ראשיתו של המחקר הוא במחקרם המקיף של צמד החוקרים יוהאן גלטונג ו, אשר הניחו תשתית לבחינת החדשות. השאלה שעמדה בפתח מחקרם היא מה הופך אירוע לחדשה? במחקרם הם ניסו לאבחן האם ישנה דרך למדוד אירוע כחדשותי, ולדעת האם ובאיזה מיקום אירוע זה ייכנס במהדורות החדשות השונות. מחקרם מצא שנים-עשר פרמטרים שונים לסיווג חדשות, שניתן להכניסם תחת כותרת הסדר או אי-הסדר. בעוד שחדשות סדר או חדשות טובות עוסקות באירועים או תהליכים חיוביים כמו הישגים, שיפורים, בניה, יצירה, לכידות חברתית, שיתוף פעולה ועוד, חדשות האי סדר או חדשות לא טובות עוסקות באירועים או תהליכים שליליים כמו סטייה, עבריינות, הרס, פגיעה ברכוש, טרור, סכסוכים ועוד. מחקרם מצא כי בדרך כלל החדשות כוללות יותר חדשות אי סדר מאשר חדשות סדר, ובדרך כלל לחדשות אי סדר יש ערך חדשותי גבוה מאשר החדשות הטובות.

## סיווג חדשות על פי אופי
המשכו של המחקר חיפש להבין את אופי החדשות, והאם כל הדיווחים דומים. מחקרים חלוציים בתחום מצאו כי ערוצי חדשות שונים, ידווחו על אירועים דומים, באופי אחר לגמרי. בכך נסללה הדרך למחקר אשר סיווג בין "חדשות רכות", ו"חדשות קשות", אשר במהרה הפך להיות המיון הבסיסי והשכיח ביותר בחקר סיווג החדשות.  

חדשות קשות הן דיווחים עובדתיים בנושאים פוליטיים, כלכליים, או דיווחים על אסונות למיניהם. סיווג זה מאופיין בממד האקטואליות והמידיות של פרסומן. דוגמאות לסוג זה ניתן למצוא בתאונות דרכים, רצח, שוד, הצעות חוק, שרפות, אסונות למיניהם, התפתחויות פוליטיות. לעומת זאת חדשות רכות הן חדשות העוסקות בהיבט האנושי או במרכיבי הצבע של האירוע. בדרך כלל חדשות רכות אינן מחייבות פרסום מיידי ואינן מאופיינות בממד האקטואליות. דוגמאות לסוג זה ניתן למצוא בתחרות אכילה, תחביב מיוחד של איש ציבור, לידת פילון בגן החיות או אישה ילדה רצף תאומים.

ההבדל בין החדשות הרכות לקשות מחולק לשלושה סוגים: 
# חדשות נקודתיות: חדשה על אירוע בנקודת זמן ומקום מסוימים. נושאן של חדשות אלה לרוב הוא עימותים עם הטבע, טכנולוגיה ואירועים פליליים.
# חדשות מתפתחות: חדשות על אירוע שפרטיו והעובדות עליו נחשפות בהדרגה לאורך זמן. 
# חדשות מתמשכות: חדשות הקשורות לאירוע מתמשך שמעצם טיבו מניב מידע המתקשר למה שכבר התפרסם, חדשות מתמשכות הן שורה של סיפורים על אותו הנושא המבוססים על אירועים המתרחשים על פני תקופת זמן.

## קישורים חיצוניים

## הערות שוליים

קטגוריה:תקשורת המונים
אות השומר

**אות השומר** הוא אות שירות המוענק על ידי משרד הביטחון מכוח החלטת ועדת השרים לענייני טקסים וסמלים, לציון חברותו של אדם בארגון השומר בין השנים 1909 ועד 1920.
חלוקת האות החלה בשנת 1981.

מקבלי אות השומר ששירתו בארגון לפחות שישה חודשים, היו זכאים לקבל באופן אוטומטי גם את עיטור לוחמי המדינה, שהוענק בשנת 1968.

במקרה של פטירת אדם הזכאי לאות הוא יוענק לאחד מקרובי משפחתו.

## קישורים חיצוניים
* אות השומר באתר משרד הביטחון

## הערות שוליים

קטגוריה:ישראל: עיטורים
עיטור ההתנדבות

**עיטור ההתנדבות** הוא עיטור המוענק על פי "חוק העיטורים במשטרת ישראל ובשירות בתי הסוהר, תשל"ב-1972" על ידי מפכ"ל המשטרה לאזרח מתנדב במשמר האזרחי לאות שירות – 

במקרה שאין הזכאי בין החיים יוענק העיטור לקרוב משפחתו.

## קישורים חיצוניים
* לשון החוק באתר נבו

קטגוריה:עיטורי משטרת ישראל ושירות בתי הסוהר
פינגווין עב-מקור

**פינגווין עב-מקור** (שם מדעי: *Eudyptes pachyrhynchus*) הוא מין של פינגווין מהסוג פינגווין מצויץ, שאנדמי לניו זילנד. הוא מצוי לחופי פיורדלנד והאיים הסמוכים לה, ובאי סטיוארט. מין זה תועד לראשונה על ידי הזואולוג האנגלי ג'ורג' רוברט גריי, ומשמעות שם המין היא "עב-מקור" (מורכב מהמילים היווניות *pachy* - עבה; ו-*rhynchos* - מקור). הפינגווין קרוי "טאוואקי" במאורית.

## מאפיינים
המין בינוני בגודלו ביחס לשאר המינים בסוג; אורכו כ-60 ס"מ, ומשקלו הממוצע כ-3.7 ק"ג. הגב, הסנפירים, הכיפה והעורף כחלחלים-אפורים, הבטן והחזה לבנים. מהעיניים מתמשך פס צהוב, ומהעורף מתמשכת ציצת נוצות צהובה. על הראש יש פסים לבנים; בדרך כלל, יש לכל פרט בין 3 ל-6 פסים.

הפינגווין ניזון בעיקר מסילוניות (שמהוות כ-85% מתזונתו של הפינגווין), סרטנאים (כ-13%) ודגים (כ-2%). אם כי ייתכן שחשיבותן של הסילוניות פחותה מתוצאות סקר זה.

אוכלוסייתו של הפינגווין נמצאת בסיכון בגלל תחום התפוצה המוגבל שלה. כיום, גודל האוכלוסייה נע בין 2,500 ל-3,000 זוגות, כ-33% פחות מב-1980. מיני בעלי חיים רבים טורפים את הפינגווינים, בין השאר כלבים, חתולים, עכברים וחולדות.

## קישורים חיצוניים

* 

## הערות שוליים

קטגוריה:בעלי חיים שתוארו ב-1845
קטגוריה:טקסונים שתוארו בידי ג'ורג' רוברט גריי
קטגוריה:פינגוויניים
קטגוריה:ניו זילנד: עופות אנדמיים
קטגוריה:בעלי חיים ימיים בניו זילנד
גומא נאכל

**גּוֹמֶא נֶאֱכַל** (שם מדעי: *Cyperus esculentus*), המכונה גם "אגוז נמר", הוא צמח עשבוני רב שנתי ממשפחת הגמאיים שפקעותיו משמשות למאכל. הוא צמח בר, צמח תרבותי וגם עשב שוטה.

## תפוצה
משפחת הגמאיים נפוצה ברובו של חצי הכדור המזרחי, בין היתר בדרום אירופה, באפריקה, במדגסקר, במזרח התיכון ובתת היבשת ההודית. מוצאים אותו לרוב בקרקע לחה כגון בשדות אורז ובוטנים וכן בדשאים מושקים היטב ובמגרשי גולף.

מגדלים גומא למאכל במדינות רבות ברחבי העולם. במצרים מגדלים אותו מאז העת העתיקה. שורשי הצמח נמצאו מצפון לאסואן ותוארכו ל-16,000 לפנה"ס. פקעות מיובשות נמצאו בקברים מהאלף השלישי לפנה"ס. הוא נקרא במצרים ובלוב "גרעיני אל עזיז" (חב עזיז), על שם הח'ליף מהשושלת הפאטמית שאהב לאכול את הפקעות. כמו כן נמצאו עדויות לגידול תרבותי של גומא נאכל במשך מאות בשנים באירופה.

הצמח הוא צמח פולש באוקיאניה, במקסיקו, באזורים מסוימים של ארצות הברית ובקריביים, אליהם הגיעו הזרעים.

## בוטניקה
זהו צמח רב-שנתי שגובהו עד 90 ס"מ ובעל גבעול יחיד. הרבייה על ידי זרעים, קני שורש ופקעות. הגבעול משולש. העלים המוארכים סיביים ורוחבם עד 1 ס"מ. התפרחת היא מסוג שיבולית. צבע החפים זהוב. קוטר הפקעות עד 2 ס"מ וצבען צהוב עד שחור.

מצמח יחיד יכולות להתפתח עד אלפי פקעות בעונה אחת. השורשים סבוכים עם קני שורש ופקעות. בקור רוב חלקי הצמח קמלים למעט הפקעות, שחלקן נובט עם בוא האביב. שאר הפקעות נותרות רדומות בקרקע וייתכן שינבטו בשנה אחרת.

כשפקעת נובטת, צומחים ממנה קני שורש חדשים רבים שבקצותיהם פקעות הקרובות לפני הקרקע. מהן צומחים הגבעולים והעלים וגם השורשים הסיביים. בתום העונה הפקעת המקורית מתפרקת.

ההאבקה נעשית על ידי הרוח והיא דו-ביתית (מצמח זכרי לצמח נקבי). ביפן מרבים אותו באמצעות קני השורש. הצמח זקוק לאקלים ממוזג. הוא מסתגל בקלות לסוגי אקלים וקרקעות שונים. הפריחה מתחילה כשאורך היום הוא 12-14 שעות. גומא נאכל עמיד לבצורת ולשטפונות ולקור עד 5- מעלות צלזיוס.

כשהצמחים צעירים וקטנים קשה להבדיל בינם לבין עשבים שוטים אחרים. קשה לעקור אותם. קני השורש מגיעים לאורך של עד 60 ס"מ, ואם משאירים ולו פקעת אחת, הצמח יתחדש בקלות.

## שימושים
ממוזער|פקעות גומא נאכל, 'אגוזי נמר'
פקעותיו של הגומא הנאכל משמשות להזנת בעלי חיים, כמנת תוספת או כחטיף. במדינות היספניות מכינים מהן משקה דמוי חלב.

באחסון הפקעת מתייבשת, תכולת העמילן שבה פוחתת ותכולת הסוכר עולה. לפקעות היבשות מרקם קשה וצריך להשרותן. טעמן אגוזי מתוק. אפשר לאוכלן כפי שהם, קלויות, מיובשות, אפויות, להכין מהן "חלב" ולהפיק שמן. את הפקעות המיובשות אפשר לטחון לקמח שמוסיפים למוצרי מאפה, לדגני בוקר ולגלידה. אפשר להכין מהן ממרח מתוק. "החלב" משמש לייצור מאכלים נטולי לקטוז, לדוגמה יוגורט. אפשר להשתמש בו גם בתעשיית הסבון.

כמות העמילן האצורה בפקעת של הגומא הנאכל כמעט כפולה מזו של תפוח אדמה או בטטה באותו משקל, מקור מה שהופך את הגומא הנאכל למקור אנרגיה טוב. 

בבריטניה משתמשים בפקעות, המבושלות בדרך מסוימת, כפתיון לקרפיונים. בישול זה מונע רעילות לדגים.

במצרים העתיקה היו מבשלים את הפקעות בבירה, קולים או מרסקים ומערבבים עם דבש. כמו כן הפיקו מהן תרופה שנלקחה דרך הפה ועובדה, בין היתר, גם למשחה. העשן שעלה מן הצמח שימש לבישום בתים ובגדים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:גמאיים
קטגוריה:צמחים שתוארו ב-1753
אליפות אירופה בכדורגל עד גיל 21 - 2004

**[[אליפות אירופה בכדורגל עד גיל 21]] 2004** היא המהדורה ה-14 של אליפות אירופה לנבחרות צעירות שמארגנת אופ"א. הטורניר נערך בגרמניה בין ה-27 במאי ל-8 ביוני 2004.

הטורניר שימש בנוסף גם כשלב המוקדמות האירופי של אולימפיאדת אתונה 2004. בנוסף לנבחרת יוון המארחת שזכתה בכרטיס אוטומטי, העפילו לטורניר שתי העולות לגמר, והנבחרת שניצחה במשחק פלייאוף שנערך בין מפסידות חצי הגמר.

נבחרת איטליה זכתה בטורניר בפעם החמישית בתולדותיה, לאחר שגברה במשחק הגמר בתוצאה 3-0 על סרביה. אלברטו ג'ילארדינו האיטלקי ויוהאן אלמנדר השוודי, שכבשו ארבעה שערים כל אחד במהלך הטורניר, זכו במשותף בתואר מלך השערים. ג'ילארדינו זכה בנוסף בתואר השחקן המצטיין.

## מוקדמות
שלב המוקדמות התקיים בין החודשים ספטמבר 2002 לנובמבר 2003. 48 הנבחרות הצעירות שהשתתפו בטורניר חולקו לעשרה בתים (שני בתים בני ארבע נבחרות ושמונה בתים בני חמש נבחרות). עשר הנבחרות שסיימו כראשי בתים, בנוסף לשש הסגניות הטובות ביותר, העפילו לשלב  פלייאוף בשיטת בית חוץ, ושמונה הנבחרות שניצחו בסיכום שני המפגשים העפילו לטורניר הגמר. גרמניה, שהדיחה בשלב זה את טורקיה, נבחרה לאחר מכן להיות הנבחרת המארחת של טורניר הגמר.

נבחרת ישראל סיימה את שלב הבתים במקום השלישי של בית 1. היא סיימה את השלב עם 10 נקודות, מתחת לראש הבית צרפת וסגניתה קפריסין.

## אצטדיונים
*  רוהרשטדיון, בוכום -  22,400 מקומות ישיבה
*  ברושווגשטדיון, מיינץ - 11,600 מקומות ישיבה
*  אצטדיון קרל-בנץ, מנהיים - 19,200 מקומות ישיבה
*  ניידריינשטדיון, אוברהאוזן - 8,400 מקומות ישיבה

## שלב הבתים
### בית א'

----

----

----

----

----

### בית ב'

----

----

----

----

----

## שלבי הנוק-אאוט

### חצי הגמר

----

### הפלייאוף האולימפי

### גמר

## פרסים
### שחקן הזהב
בתואר **שחקן הזהב**, הניתן לשחקן המצטיין בטורניר, זכה **[[אלברטו ג'ילארדינו]]**, שחקנה של הנבחרת הזוכה, נבחרת איטליה, ומלך שערי הטורניר (במשותף).

### מלך השערים
**4 שערים**
*  אלברטו ג'ילארדינו
*  יוהאן אלמנדר

**3 שערים**
*  הוגו אלמיידה
*  מרקוס רוזנברג

**2 שערים**
*  בנג'מין אוור
*  דניאלה דה רוסי
*  ג'וזפה סקאלי
*  דאנקו לזוביץ'

## קישורים חיצוניים
* דף הטורניר באתר הרשמי של אופ"א

קטגוריה:תחרויות כדורגל ב-2004
קטגוריה:תחרויות כדורגל בגרמניה
2004
קטגוריה:2004 בגרמניה
סקאלאט

**סקאלאט** (באוקראינית: **Скалат**; בפולנית: **Skałat**) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.

## תולדות היישוב
סקאלאט נזכרת לראשונה בתחילת המאה ה-16 כעיר אצולה פרטית, ובסמוך אליה הוקמה בשנים אלה טירה. טירה זו הוחרבה באמצע המאה ה-17 בידי הקוזקים, ובאותן שנים נערך בעיירה קרב בין הטרנסילבניים והטטרים. בשנת 1675 נהרסה העיירה בשנית במהלך מלחמת ממלכת פולין עם האימפריה העות'מאנית.

בחלוקת פולין הראשונה בשנת 1772 נכללה העיירה בתחום גליציה האוסטרית, ולאחר מלחמת העולם הראשונה נכללה בתחום הרפובליקה הפולנית השנייה.

## יהודי סקאלאט
[שמאל|ממוזער|250px|[אנדרטה לזכר יהודי סקאלאט שנספו בשואה, בבית העלמין בחולון]]
בין מלחמות העולם נמנו בעיירה כ-3,000 יהודים, רוב תושביה, והתקיימה בה פעילות של המפלגות היהודיות השונות, תוך קיום בית ספר עברי. עם כיבוש האזור בידי ברית המועצות בספטמבר 1939 נאסרה פעילות זו.

ב-7 ביולי 1941, במהלך מבצע ברברוסה, נכבשה העיירה בידי הגרמנים, ובו ביום רצחו בה אלו כ-20 יהודים. למחרת ערכו האוקראינים פוגרום גדול ביהודי העיירה, בו רצחו בסיוע הגרמנים כ-560 יהודים. בהמשך החודש הוטלו על יהודי העיירה תשלומי כופר גבוהים, והם גויסו לעבודות כפייה, שחלקן בוצעו במחנות עבודה.

בסוף אוגוסט 1942 שולחו כ-600 יהודים "לא כשירים לעבודה" מהעיירה למחנה ההשמדה בלז'ץ. בתחילת אוקטובר 1942 הובאו לעיירה יהודים נוספים מסביבתה.

ב-21 עד 22 באוקטובר 1942 נערכה בעיירה אקציה המונית, בה עברו שוטרים גרמנים ואוקראינים בין בתי היהודים, ושילחו כ-2,700 מהם לבלז'ץ וכ-200 לינובסקה, תוך ירי ב-153 יהודים בשעת האקציה.

ב-9 בנובמבר 1942 נערכה בעיירה אקציה נוספת, בה שולחו כ-1,100 יהודים מהעיירה לבלז'ץ. לאחר אקציות אלה רוכזו יהודי העיירה הנותרים בגטו סגור שהוקם בה, בו שררו רעב ומגפות. ב-7 באפריל 1943 נרצחו בבורות ירי כ-750 יהודים מהגטו שבעיירה, ובהם מי שהיו מאושפזים בבית החולים המקומי ואנשי הסגל הרפואי בו.

ב-9 ביוני 1943 בוצעה בגטו שבעיירה אקציית חיסול, בה נרצחו בבורות ירי כ-500 היהודים האחרונים בו. כ-400 יהודים ששהו במחנה עבודה שהוקם בעיירה נרצחו עד 28 ביולי 1943.

מבין כ-300 היהודים שהצליחו להימלט מהעיירה טרם חיסול הגטו בה, שרדו את השואה 7 אנשים.

## קישורים חיצוניים

* 
* סקאלאט באתר מרכז מורשת יהדות פולין
* 
* 
* 
* 

קטגוריה:גליציה
קטגוריה:גטאות באוקראינה
קטגוריה:מחוז טרנופול: יישובים
קטגוריה:מחוז טרנופול: עיירות יהודיות
קטגוריה:בורות ירי בשואה
קטגוריה:קהילות יהודיות שמונצחות בבית העלמין הדרום
קטגוריה:יישובים שהוקמו במאה ה-16
סרניק

**סֶרניק** (ביידיש: **סערניק**) או **סרניקי** (באוקראינית: **Серники**; בפולנית: **Serniki**; ברוסית: **Серники**) היא עיירה במחוז רובנו שבמערב אוקראינה, בסמוך לגבול אוקראינה–בלארוס. בעיר, השוכנת בחבל פולסיה , התקיימה עד השואה קהילה יהודית גדולה.

## תולדות היישוב
היישוב נוסד בשנת 1449. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

## יהודי סרניק
בין מלחמות העולם נמנו בעיירה כ-1,100 יהודים, למעלה מחמישית מתושביה, ופעל בה סניף של תנועת בית"ר. בספטמבר 1939 נכבשה העיירה בידי ברית המועצות.

במהלך מבצע ברברוסה נכבשה העיירה בידי הגרמנים, ובתחילת אוגוסט 1941 רצחו בה אוקראינים מקומיים כ-150 גברים יהודים. לאחר מכן הוטלו על יהודי העיירה גזירות שונות, ובהן חובת ענידת טלאי צהוב וגיוס לעבודות כפייה.

בתחילת שנת 1942 רוכזו יהודי העיירה בגטו שהוקם בה, אליו הובאו בהמשך יהודים נוספים מכפרי הסביבה. עם הגעת ידיעות על הכנת בורות לרצח יהודי האזור, ניסו להימלט מהגטו שבעיירה מספר יהודים, ואלו נורו בידי השוטרים האוקראינים ששמרו על הגטו.

ב-8 בספטמבר 1942 התארגנה בעצת היודנראט המקומי בריחה המונית מהגטו שבעיירה, ובאותו לילה נמלטו ממנו כ-500 יהודים. כ-200 מהם נורו ונהרגו בשעת הבריחה. כ-550 היהודים שנותרו בגטו שבעיירה נרצחו למחרת ליד הכפר סוֹלוֹמיר , כ-8 ק"מ מהעיירה.

בבית עלמין הדרום הוקמה אנדרטה לזכר נספי קהילת סרניק.

מילידי העיר: המו"ל הוורשאי מרדכי קפלן והמו"ל היידי הניו-יורקי יעקב מרינוב (מאַרינאָוו).

גם בכפר ויצ'יבקה, הסמוך לעיירה סרניק, התקיימה עד השואה קהילה יהודית.

## קישורים חיצוניים

* סרניק באתר מרכז מורשת יהדות פולין
* 
* 
* 

## הערות שוליים

קטגוריה:גטאות באוקראינה
קטגוריה:קהילות יהודיות באוקראינה
קטגוריה:מחוז רובנו: יישובים
קטגוריה:יישובים שהוקמו במאה ה-15
סיווג (סטטיסטיקה)

בסטטיסטיקה ובלמידת מכונה, **סיווג** הוא פעולה שמחלקת קבוצת עצמים לתת-קבוצות. למשל: ניתן לסווג את הילדים בכיתה לקבוצות למידה שונות, כך שכל ילד יהיה בקבוצת לימוד אחת. דוגמה נוספת: ניתן לסווג קבוצת תפוחים לפי הזנים השונים שלהם. האלגוריתם שמבצע את הסיווג מכונה **כלל סיווג**. לעיתים, כמו בדוגמה הראשונה, אין סיווג "נכון". במקרים אחרים (כמו בדוגמה השנייה) פעולת הסיווג אמורה לחקות חלוקה שאינה תלויה בפעולת הסיווג עצמה, ואז כלל הסיווג נקרא **מסווג**.

באופן יותר פורמלי, כלל סיווג הוא פונקציה f מקבוצת העצמים X לקבוצת הקטגוריות Y, שהיא על, אבל בדרך כלל לא חד חד ערכית (הסיווג הטריוויאלי). 
אם קיים סיווג אמיתי g:X\rightarrow Y, ו-f אמור למזער את ההבדל d(f,g), תחת מטריקה מתאימה, אזי כלל הסיווג נקרא מסווג.

מקום מיוחד שמור למסווגים דו-ערכיים. אלו מסווגים מהסוג הפשוט ביותר: הם מחלקים את כל העצמים בקבוצה לאחת משתי תת-קבוצות. קיימות דרכים רבות להעריך את הקרבה בין פלט המסווג לבין החלוקה האמיתית, (קרי: מטריקות על מרחב המסווגים), בפרט למסווגים דו-ערכיים. ראו פירוט בערך: מדדי הערכה למסווג דו-ערכי.

מסווגים המחלקים את הקבוצה ליותר משתי תת-קבוצות נקראים מסווגים רב-ערכיים, והניתוח המתמטי שלהם מסובך יותר.

## ראו גם
* שיעור שגיאה בייסיאני
* רגרסיה לוגיסטית

## קישורים חיצוניים

*
קטגוריה:למידת מכונה
אברהם קאופמן

**אברהם קאופמן** (22 בנובמבר 1885 - 25 במרץ 1971) היה רופא יהודי יליד אוקראינה שחי ופעל בסין בכלל ובחרבין בפרט והתיישב בסוף חייו בישראל. הוא היה פעיל ציוני, שתרם להתיישבות היהודית באימפריה היפנית, ועזר להגן על עשרות אלפי היהודים שחיפשו מקלט מהנאצים במזרח אסיה במהלך מלחמת העולם השנייה.

כתוצאה מקשריו עם הרשויות היפניות במהלך מלחמת העולם השנייה ומלחמת סין–יפן השנייה, הוא נחטף, נעצר ונאסר על ידי הרשויות הסובייטיות מיד לאחר המלחמה. הוא נכלא במחנה גולאג משנת 1945 עד 1956. רשויות ישראליות פעלו לזרוז עלייתו לישראל.

לאחר שחרורו של קאופמן מהגולאג בשנת 1956, הוא עבר לקרגנדה, קזחסטן, וב-25 במרץ 1961 עלה לישראל יחד עם בנו תיאודור (טדי). ד"ר קאופמן בילה את שארית חייו כרופא המתמחה ברפואת ילדים תחת ההסתדרות, ונפטר בתל אביב בשנת 1971.

## ראשית חייו
[ממוזער|אברהם קאופמן למד רפואה ב[אוניברסיטת ברן.]]

אברהם קאופמן נולד ליוסף סלמנוביץ קאופמן (Yosef Zalmonovich Kaufman) בשנת 1885 במגלין, כפר יהודי זעיר ליד צ'רניהיב שבאוקראינה (כיום אזור זה חלק של רוסיה). הוא היה נין של שניאור זלמן מלאדי, אשר ייסד את חסידות חב"ד. קאופמן סיים את לימודיו בגימנסיה מסורתית בפרם, רוסיה בשנת 1903, שם החל להתעניין בציונות. לאחר מכן הוא הכל ללמוד רפואה משנת 1904 באוניברסיטת ברן, שבשווייץ, סיים את לימודיו וחזר לרוסיה בשנת 1908 או 1909.

קאופמן הפך לציוני נלהב, ובמהלך עבודתו בפרם לאחר סיום לימודיו הרפואיים, הוא הקדיש את כל זמנו הפנוי לתמיכה בתנועה. הוא עבד תחת Dr. E. V. Chlenov באזור מוסקבה. הוא נסע לערים שונות כדי להרצות על ציונות, ופיקח על אגודת חובבי ציון שבראשה עמד אביו, יוסף.

## משפחתו

אשתו של קאופמן נרשמה גם היא ללימודי רפואה באוניברסיטת ברן. בנו של קאופמן, תאודור (Theodore) הפך לנשיא האיגוד של תושבים יהודי סין (Former Jewish Residents of China), ולאגודת הידידות של ישראל סין. אשתו של תאודור, Rasha Segerman, למדה בנעוריה בבית הספר היהודי בשאנגחאי.

## ביוגרפיות

* Ben-Canaan, Dan. Nostalgia vs. Historical Reality, Heilongjiang University, School of Western Studies, Harbin, Heilongjiang Province, P.R.C., 2007.
* Kaufman, Abraham, translation: Tzur, Benny. Camp Doctor: 16 Years in the Soviet Union, JewsOfChina.org website.
* Tokayer, Marvin & Swartz, Mary. "The Fugu Plan: The Untold Story of the Japanese and the Jews During World War Two", Weatherhill Inc., New York, 1979.
* Eber, Irene. Chinese and Jews: Encounters Between Cultures, Vallentine Mitchell, 2008, pg.14, , .


## ראו גם
* האקו איצ'יו
* יהדות יפן
* גטו שאנגחאי

## קישורים חיצוניים

* הקהילה היהודית בחרבין, סין - ד"ר אירנה ולדימירסקי

## הערות שוליים

קטגוריה:יהודים סינים
קטגוריה:יהודים שפעלו להצלה בתקופת השואה
קטגוריה:מצילים יהודים בשואה
קטגוריה:ישראלים ילידי אוקראינה
קטגוריה:רופאי ילדים יהודים
קטגוריה:בוגרי אוניברסיטת ברן
קטגוריה:אסירי גולאג
קטגוריה:עולים בשנות ה-1960
קטגוריה:רופאי ילדים ישראלים
קטגוריה:פעילים ציונים ברוסיה
קטגוריה:פעילים ציונים בסין
קטגוריה:ישראלים שנולדו ב-1885
קטגוריה:ישראלים שנפטרו ב-1971
המבורג האופטבאנהוף

250px|ממוזער|שמאל|תחנת המבורג האופטבאנהוף עם אגם האלסטר ברקע
**המבורג האופטבאנהוף** (בגרמנית: **Hamburg Hauptbahnhof**) היא תחנת הרכבת המרכזית של המבורג, גרמניה. התחנה נחנכה בשנת 1906 והיא משרתת כ-450 אלף נוסעים מדי יום, מה שהופך אותה לתחנה העמוסה ביותר בגרמניה והשנייה העמוסה ביותר באירופה לאחר הגאר דו נור (תחנת הרכבת הצפונית) בפריז. התחנה ממוקמת במרכז העיר, ברובע המבורג-מיטה, ועוצרות בה רכבות ארוכות טווח מסוג אינטרסיטי אקספרס (ICE), רכבות פרבריות של דויטשה באן, וכן האס באן (רכבת עירונית מהירה) והרכבת התחתית של המבורג.

## היסטוריה
250px|ממוזער|שמאל|שנות ה-70 של המאה ה-19: רכבת עירונית שחיברה בין ארבע תחנות הרכבת של העיר, עומדת בחזית "תחנת ברלין".
טרם פתיחת התחנה היו בהמבורג ארבע תחנות רכבת קטנות ממדים שהיו מפוזרות מסביב למרכז העיר: 
* תחנת ברלין (Berliner Bahnhof) שנחנכה בשנת 1846 על הגדה הימנית של נהר האלבה וממנה יצאו הרכבות לברלין.
* תחנת ליבק (Lübecker Bahnhof) משנת 1865 שממנה יצאו הרכבות לליבק.
* תחנת קלוסטרתור (1866) תחנה סופית עבור קו הרכבת לרובע אלטונה, אשר באותה ימים הייתה עיר נפרדת.
* תחנת פנלו (Venloer Bahnhof) ובהמשך תחנת הנובר (Hannoverscher Bahnhof) אשר ממנה יצאו רכבות להנובר ולפנלו סמוך לגבול הולנד.

בחלקה השני של המאה ה-19 הוקמה רשת רכבות עירוניות אשר נעו ברחובות העיר וחיברו בין כל ארבע תחנות הרכבת.

לאחר שהוחלט בסוף המאה ה-19 שיש צורך בתחנה אחודה וראשית לעיר, נערכה בשנת 1900 תחרות אדריכלים שבה זכו צמד האדריכלים היינריך ריינהארדט וגאורג זיסנגוט. התחנה נבנתה בין השנים 1902 ו-1906 והושפעה בסגנונה מבניין הגאלרי דה מאשין של התערוכה העולמית של פריז שנערכה מספר שנים קודם לכן.

במהלך מלחמת העולם השנייה נפגע מבנה התחנה קשות מהפצצות בעלות הברית, ולאחר המלחמה שוקם.

## התחנה כיום
בתחנה קיימות 8 מסילות במפלס העליון עבור הקו הראשי וכן 2 מסילות המשמשות את האס באן (S-Bahn), בנוסף קיימות 10 מסילות תת-קרקעיות, המחוברות לתחנה באמצעות מעבר תת-קרקעי. מתוך מסילות אלה שתי מסילות משמשות את האס באן והשאר את רשת הרכבת התחתית של העיר. 

שירות הרכבות ארוכות הטווח בתחנה כולל רכבות לברלין, רכבות לפרנקפורט ובהמשך לשטוטגרט ומינכן וכן רכבות לברמן הממשיכות לקלן וחבל הרוהר. בנוסף יוצאות מהתחנה רכבות לקופנהגן בדנמרק.

התחנה אינה תחנת מסוף והרכבות עוברות דרכה בשני הכיוונים. עבור רוב הרכבות הארוכות שמגיעות לעיר מכיוון דרום התחנה אינה משמשת כתחנה סופית, אלא הן ממשיכות לתחנת המבורג-אלטונה.

בשנת 1991 הורחב מבנה התחנה והוקם בו מרכז קניות.

בשנת 2019, לאור העומס הרב על התחנה, הוחלט להרחיבה באופן משמעותי במימון ממשלת גרמניה.

## קישורים חיצוניים

* 

## הערות שוליים

קטגוריה:המבורג: מבנים
קטגוריה:גרמניה: תחנות רכבת
הוויוואריום של לוזאן

250px|ממוזער|שמאל|הוויוואריום של לוזאן
**הוויוואריום של לוזאן** הוא בניין בעיר לוזאן, שבשווייץ, שבו מוצגים לקהל בעלי חיים, בעיקר זוחלים, דו-חיים ועכבישנים. הוויוואריום מציג לקהל כמאתיים בעלי חיים, כשרובם חיים בטרריומים ורוב החיות מתוחזקות בתנאים דומים לסביבות הטבעיות שלהן. לחיות מסוימות, כמו לשלושת התנינים מותאם תא ייחודי בבניין. 

הוויוואריום נפתח לקהל, לראשונה, בשנת 1970 והוא התפתח מתצוגת זוחלים, שתחזק אספן חובב, מאז 1959. בשנת 1992 הוקמה קרן סיוע לתחזוקת המקום. הוויוואריום ממוקם על גבול היער, בצפון העיר, בשכונת סובבלן .

עקב קשיים כלכליים המתקן נסגר בשנת 2015. בשנת 2019 הבניין הנטוש נשרף.

## קישורים חיצוניים
 
* 

וויוואריום
לוזאן
הארמייה הראשונה (ורמאכט)

**הארמייה הראשונה** (בגרמנית: **1. Armee**) הייתה ארמייה של הוורמאכט שלחמה במלחמת העולם השנייה.

## היסטוריה
הארמייה הראשונה נוצרה ב-26 באוגוסט 1939 וכמפקדה מונה ארווין פון ויצלבן. כאשר גרמניה פלשה לפולין, הכריזו צרפת ובריטניה מלחמה על גרמניה. היטלר היה מודאג מאוד מהכרזת מלחמה זו כוחות צרפתיים מתוגברים בידי הבריטים יכלו להסב נזק רציני לאוצרות הטבע והמפעלים התעשייתיים בדרום גרמניה ואף לאלץ את גרמניה להחזיר כוחות מפולין, לפיכך נפרסה הארמייה הראשונה בגבול הצרפתי, אולם היא הייתה באותה תקופה בעלת ציוד גרוע וחימוש דל. הצרפתים אכן פתחו במתקפה מצומצמת שזכתה לכינוי "מתקפת הסאר", שאת עיקרה ספגה הארמייה הראשונה, אולם הרמטכ"ל הצרפתי גמלאן, שכנע את הממשלה הצרפתית שכדי להילחם כראוי בגרמנים יהיה צורך בגיוס כללי ובחיל משלוח בריטי גדול. לפיכך ההתקפה הייתה עלובה, ופרט לכמה כפרים קטנים שנכבשו הגרמנים ספגו אבדות קלות בלבד. במהלך המערכה על צרפת ועל ארצות השפלה, נכללה הארמייה בתוך קבוצת ארמיות C. מטרתה הייתה למנוע אפשרות של מתקפה צרפתית צפונה באזור הריין העליון, שעלולה לסכן את האגף השמאלי של קבוצת ארמיות A, ולערוך מתקפות הסחה קטנות כנגד קו מאז'ינו, על מנת למנוע מהצבא הצרפתי להעביר חיילים משם לגזרת הלחימה העיקרית בארדנים. לאחר הכניעה הצרפתית, שימשה הארמייה הראשונה עד אמצע שנת 1944 כיחידת מגן שתפקידה למנוע מתקפה אפשרית על החוף האטלנטי של צרפת. בעקבות הפלישה לנורמנדי באותה שנה, הארמייה נסוגה מצרפת יחד עם שאר הצבא הגרמני, ואורגנה מחדש בריין העליון. במהלך הקרבות לאורך הגבול הגרמני, הארמייה הראשונה ניסתה למנוע מהארמייה השלישית של ארצות הברית, לעבור את נהר המוזל וללכוד את העיר מץ. בה בעת שניסתה להגן על הרי הווז' מול הארמייה השביעית של ארצות הברית.

בנובמבר 1944, שני קווי ההגנה נשברו, והארמייה הראשונה נסוגה לגבול הגרמני והגנה על חבל הסאר, אזור תעשייתי חשוב. כאשר הארמייה השלישית האמריקאית הועסקה בקרב על הבליטה, הארמייה הראשונה תקפה את הארמייה השביעית האמריקנית בתחילת שנת 1945. ההתקפה גרמה לאמריקנים לאבד שטחים שכבשו, והסבה להם אבדות בנפש. קווי ההגנה של הארמייה השביעית היו מתוחים מאוד בהתחשב באורך החזית שהם היו צריכים לכסות. אולם בסוף ינואר נהדפה המתקפה, והארמייה הראשונה נסוגה חזרה לקו זיגפריד ולאחר מכן אף נאלצה לסגת מעבר לנהר הריין, כאשר בעלות הברית חדרו את הביצורים הגרמניים. לאחר מכן, הארמייה הראשונה נסוגה לנהר הדנובה, ונכנעה יחד עם שאר הצבא הגרמני ב-8 במאי 1945.

## מפקדים
* גנרל אוברסט ארווין פון ויצלבן (26 באוגוסט 1939 - 23 באוקטובר 1940)
* גנרל אוברסט יוהנס בלסקוביץ (23 באוקטובר 1940 - 2 במאי 1944)
* גנרל חיל השריון יואכים למלזן (2 במאי 1944 - 3 ביוני 1944)
* גנרל חיל הרגלים קורט פון דר שבאלרי (3 ביוני 1944 - 5 בספטמבר 1944)
* גנרל חיל השריון אוטו פון קנובלסדורף (5 בספטמבר 1944 - 29 בנובמבר 1944)
* גנרל חיל הרגלים הנס פון אובסטפלדר (29 בנובמבר 1944 - 2 בפברואר 1945)
* גנרל חיל הרגלים הרמן פוירטש (28 בפברואר 1945 - 4 במאי 1945)
* גנרל חיל הפרשים רודולף קוך-ארפאך (4 במאי 1945 - 8 במאי 1945)
## ראו גם
* הארמייה הראשונה (האימפריה הגרמנית)
## קישורים חיצוניים
* הארמייה הראשונה, באתר Axis History 
* הארמייה הראשונה, באתר lexikon-der-wehrmacht 

## הערות שוליים

1
1
הארמייה השמינית (ורמאכט)

**הארמייה השמינית** (בגרמנית: **8. Armee**) הייתה ארמייה של הוורמאכט שלחמה במלחמת העולם השנייה.

## היסטוריה
### הקמה ראשונה
הארמייה נוסדה ב-26 באוגוסט 1939, וכמפקדה מונה יוהנס בלסקוביץ. היא נכללה בקבוצת ארמיות דרום, ולחמה בקרב בזורה (Bzura), שהיה חלק מהמערכה בפולין.

ב-20 באוקטובר 1939 שונה שמה של הארמייה לארמייה השנייה.

### הקמה שנייה
ב-15 באוגוסט 1943 מונה אוטו והלר למפקד פלגת הארמייה קמפף, וב-22 באוגוסט שונה שמה לארמייה השמינית.

הארמייה לחמה במהלך קרבות הנסיגה מדרום אוקראינה לרומניה במהלך 1943–1944. באוקטובר 1944 השמידו כוחותיה 3 קורפוסים סובייטיים בקרב דברצן, ועל כך קיבל והלר ב-28 בנובמבר 1944 תוספת עלי אלון לעיטור צלב האבירים של צלב הברזל, אולם היטלר סירב להעלותו לדרגת גנרל אוברסט, משום שלא אהד את המפלגה הנאצית. ב-28 בדצמבר 1944 הוחלף והלר בהנס קרייזינג. הארמייה לקחה חלק במהלך הקרבות בהונגריה, ולאחר מכן במהלך הקרבות בצ'כוסלובקיה ובפראג. ב-8 במאי 1945 נכנע קרייזינג בראש כוחות הארמייה לכוחות בעלות הברית, ונלקח בשבי האמריקני.

## מפקדים
### הקמה ראשונה
* גנרל יוהנס בלסקוביץ (26 באוגוסט 1939 - 20 באוקטובר 1939)

### הקמה שנייה
* גנרל חיל הרגלים אוטו והלר (22 באוגוסט 1943 - 22 בדצמבר 1944)
* גנרל חיל השריון אולריך קלימן (22 בדצמבר 1944 - 28 בדצמבר 1944)
* גנרל הנס קרייזינג (28 בדצמבר 1944 - 8 במאי 1945)

## ראו גם
* הארמייה השמינית (האימפריה הגרמנית)
## קישורים חיצוניים
* הארמייה השמינית, באתר Axis History 
* הארמייה השמינית, באתר lexikon-der-wehrmacht 

8
8
הארמייה העשירית (ורמאכט)

ממוזער|שמאל
**הארמייה העשירית** (בגרמנית: **10. Armee**) הייתה ארמייה של הוורמאכט שלחמה במלחמת העולם השנייה.

## היסטוריה
### הקמה ראשונה
הארמייה הוקמה לראשונה ב-6 באוגוסט 1939 וכמפקדה מונה ולטר פון רייכנאו. היא נכללה בתוך קבוצת ארמיות דרום ולקחה חלק במערכה בפולין.

ב-10 באוקטובר 1939 שונה שמה לארמייה השישית.
### הקמה שנייה
ב-15 באוגוסט 1943, הוקמה הארמייה בשנית בפיקוד היינריך פון ויטינגהוף, במטרה להדוף את פלישת בעלות הברית לאיטליה. הארמייה הוקמה מאלמנטים שונים שנלקחו מקורפוס הפאנצר ה-14 שהיה מוצב בסלרנו, קורפוס הפאנצר ה-76 שנסוג מקלבריה, ודיוויזיית הפאנצרגרנדיר ה-3, שהגיעה מרומא, ובהוראת אלברט קסלרינג, נפרסה במהירות בסלרנו, במקום שבו הייתה אמורה להתבצע נחיתת הכוח העיקרי של בעלות הברית. ב-9 בספטמבר הארמייה העשירית הובילה מאבקי הגנה נגד פלישת בעלות הברית לסלרנו (מבצע אוואלאנש) בעלות הברית ספגו אבדות כבדות, והארמייה העשירית הייתה קרובה להכריע את הנחיתה, וייתכן שהייתה עושה זאת אילולא קיבל היטלר את דעתו של רומל, מפקד קבוצת הארמיות בצפון איטליה, כי לדרום איטליה אין ערך אסטרטגי. כתוצאה מכך נאסר על קסלרינג להשתמש בעתודות שעמדו לרשותו, והארמייה העשירית נאלצה לסגת. ב-1 באוקטובר כבשו בעלות הברית את נאפולי והגיעו לנהר וולטורנו ב-6 באוקטובר. הנהר היה מכשול טבעי, שהבטיח מפני מתקפת נגד בכיוון נאפולי. מאחוריו היה קו מגננה חזק של הגרמנים, שלא אפשר התקדמות ללא היערכות וקבלת אספקה ראויה. הארמייה לחמה היטב בקרב מונטה קאסינו, ונסוגה יחד עם שאר הצבא הגרמני עד הרי האלפים. הארמייה נכנעה יחד עם כל קבוצת ארמיות C, ב-2 במאי 1945.

## מפקדים
### הקמה ראשונה
* גנרל-חיל התותחנים ולטר פון רייכנאו (6 באוגוסט 1939 - 10 באוקטובר 1939)
### הקמה שנייה
* גנרל חיל השריון היינריך פון ויטינגהוף (15 באוגוסט 1943 - 4 בספטמבר 1943)
* גנרל חיל השריון יואכים למלזן (4 בספטמבר 1943 - 31 בדצמבר 1943)
* גנרל אוברסט היינריך פון ויטינגהוף (31 בדצמבר 1943 - 26 באוקטובר 1944)
* גנרל חיל השריון יואכים למלזן (26 באוקטובר 1944 - 16 בפברואר 1945)
* גנרל חיל השריון טראוגוט הר (16 בפברואר 1945 - 2 במאי 1945)
## ראו גם
* הארמייה העשירית (האימפריה הגרמנית)
## קישורים חיצוניים
* הארמייה העשירית, באתר Axis History 
* הארמייה העשירית, באתר lexikon-der-wehrmacht 
* הארמייה העשירית באתר Die Deutsche Wehrmacht 

10
10